Hulppakkette help virus beveg | Netwerk24
Hulppakkette help virus beveg
By die oorhandiging van AfriForum se hulppakket aan die Hoërskool Prieska is van links Lee-Ann van Rensburg, Lorika Zeelie, Rozanne Etsebeth en Johan Hennig (voorsitter van AfriForum se Prieska-tak). Foto: Verskaf
Die Soar Academy in Kimberley ontvang ’n hulppakket van AfriForum. By die oorhandiging is Mart-Marie Hadad (skoolhoof) en Dawie Griesel (van die Kimberley-tak).Foto: Verskaf
Verskeie skole in Kimberley het verlede week hulppakkette van die Kimberley-tak van AfriForum ontvang.
Dit is deel van die #AfriForumStaanSaam vir skole-projek, wat in samewerking met AfriForum Jeug begin is.
Die pakkette bestaan uit Covid-19-inligtingstukke, patrone vir gesigmaskers, klaskamerplakkate, elektroniese termometers, hand­reiniger en handreinigerstaanders.
Die waarde van ’n pakket is R6 500.
“Skole is plekke waar ouers gemaklik moet voel om hul kinders te los sodat hulle onderrig kan ontvang. Die tak hoop dat dié pakkette die ouers en leerlinge gerus sal stel dat hulle veilig terug kan keer skool toe,” sê Lize-Mari Smit, AfriForum se distriks­koördineerder vir die Karoo.
Die skole wat hulppakkette ontvang het, is die Laerskool Eureka, Elizabeth Conradie-skool vir leerlinge met fisieke gestremdhede, St Patrick’s CBC, Hoërskool Diamantveld, Chara Learning Academy, Snap Academy, Soar Academy en die Laerskool Staats.
Die Prieska-tak het ook ’n pakket aan die Hoërskool Prieska oor­handig.